٢٠٢٣

ڕووداوەکان 

 کانوونی دووەم 

 ١ی کانوونی دووەم – کرواتیا  پەیوەندی بە ناوچەی شنگن کرد، بووە بیستەمین وڵاتی ئەندامی ناوچەی یۆرۆ و ٢٧هەمین ئەندامی ناوچەی شنگن. ئەمە یەکەم گەورەکردنی ناوچەی یۆرۆیە لە دوای هاتنە ناوەوەی لیتوانیا لە ساڵی 2015 و یەکەم گەورەکردنی ناوچەی شنگن لە دوای چوونە ناوەوەی لیختنشتاین لە ساڵی 2011 .  
 ٥ی کانوونی دووەم – پرسەی پاپا بینێدیکت شانزەهەم لە گۆڕەپانی سانت پیتەر لە ناو شاری ڤاتیکان بەڕێوەدەچێت. 
 ٦ی کانوونی دووەم - دەستپێکردنی خولی بیست و پێنجەمین پاڵەوانێتی تۆپی پێی جامی کەنداوی عەرەبی لە شاری بەسرە لە باشووری عێراق .
 ٨ی کانوونی دووەم
 پەتای کۆڤید-١٩ : چین سنوورەکانی بەڕووی سەردانکەرانی نێودەوڵەتیدا دەکاتەوە، ئەمەش کۆتایی هاتنی سنووردارکردنی گەشتکردنە کە لە مانگی ئازاری ٢٠٢٠ دەستیپێکرد  
 لایەنگرانی جەیر بۆلسۆنارۆ سەرۆکی پێشووی بەڕازیل هێرش دەکەنە سەر کۆنگرەی نیشتمانی بەڕازیل و دادگای باڵای فیدراڵی و کۆشکی سەرۆکایەتی پلانالتۆ .  
 ١٠ – ١٧ ی کانوونی دووەم– سەرمایەکی کوشندە لە ئەفغانستان ١٦٦ کەس و نزیکەی ٨٠ هەزار ئاژەڵ کوژران. 
 ١٥ی کانوونی دووەم – فڕۆکەی ٦٩١ی هێڵی ئاسمانی یێتی لە کاتی نزیکبوونەوەی کۆتایی بۆ شاری پۆخارا لە نیپاڵ کەوتە خوارەوە و هەر ٧٢ کەسی ناو فڕۆکەکە گیانیان لەدەستدا. 
 ١٧ی کانوونی دووەم – نگوین شوان فۆچ دەستی لە پۆستی سەرۆکی ڤێتنام کێشایەوە لە کاتێکدا چەندین سکانداڵ لەم دواییانەدا لە حکومەتدا ڕوویدا. 
 ١٩ی کانوونی دووەم - هەڵبژاردەی عێراق بۆ جاری چوارەم بووە پاڵەوانی ٢٥ی کەنداو ، دوای بردنەوەی لە  هەڵبژاردەی عومان .
 ٢٥ی کانوونی دووەم – کریس هیپکینز شوێنی جاسیندا ئاردرن وەک سەرۆکوەزیرانی نیوزلەندا گرتەوە،  دوای شەش ڕۆژ لە ڕاگەیاندنی دەستلەکارکێشانەوەی . 
 ٢٧ی کانوونی دووەم – نائارامییەکی بەرفراوان لە ئیسرائیل سەریهەڵدا دوای هەڵمەتێکی سەربازی ئیسرائیل بۆ سەر جێنین کە ٩ فەلەستینی کوژران. دواتر لە هەمان ڕۆژدا، حەوت هاوڵاتی مەدەنی جولەکە لە کەنیسەی شاری نێڤێ یاکۆڤ لە هێرشێکدا دەکوژرێن .  
 ٢٧ – ٢٨ ی ژانویە – خولی دووەمی هەڵبژاردنی سەرۆکایەتی چیک لە ساڵی ٢٠٢٣ بەڕێوەچوو، کە پێتر پاڤێل بە براوەی هەڵبژاردن دەستنیشانکرا. 
 ٣٠ی ژانویە – تەقینەوەیەکی خۆکوژی جەماعەتی ئەحرار لەناو مزگەوتێکدا لە شاری پێشاور لە خەیبەر پختونخوا لە پاکستان ڕوویدا، ٨٤ کەس کوژران و زیاتر لە ٢٢٠ کەسی دیکەش بریندار بوون. 

 لەدایکبوونەکان 

 مردنەکان 

 سەرچاوەکان 


پۆل:ساڵەکان